Tiesas (astotā palāta) 2017. gada 16. novembra rīkojums – Maxiflor
(lieta C‑491/16) (1)
Lūgums sniegt prejudiciālu nolēmumu – Tiesas Reglamenta 53. panta 2. punkts un 99. pants – Regula (EK) Nr. 1260/1999 – Regula (EK, Euratom) Nr. 2988/95 – 3. panta 1. punkts – Eiropas Savienības finanšu interešu aizsardzība – Jēdziens “vairākgadu programma” – Piemērošanas joma
1.      Prejudiciālie jautājumi – Pieņemamība – Robežas – Acīmredzami neatbilstoši jautājumi un hipotētiski jautājumi, kas uzdoti kontekstā, kas neļauj sniegt noderīgu atbildi
(LESD 267. pants)
(skat. 23., 24. punktu)
2.      Eiropas Savienības pašu resursi – Regula par Savienības finanšu interešu aizsardzību – Lietas par pārkāpumiem – Noilguma termiņš – Daudzgadu programmas – Jēdziens
(Padomes Regulas Nr. 2988/95 3. panta 1. punkta otrā daļa)
(skat. 35., 36. punktu un rezolutīvo daļu)
Rezolutīvā daļa
1)
Supremo Tribunal Administrativo (Augstākā administratīvā tiesa, Portugāle) uzdotais pirmais un trešais jautājums ir acīmredzami nepieņemami.
2)
3. panta 1. punkta otrās daļas otrais teikums Padomes Regulā (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību ir jāinterpretē tādējādi, ka uz darbības programmu Padomes Regulas (EK) Nr. 1260/1999 (1999. gada 21. jūnijs), ar ko paredz vispārīgus noteikumus par struktūrfondiem, 9. panta f) apakšpunkta izpratnē, tāda kā darbības programma “Lauksaimniecība un lauku attīstība”, kas ir apstiprināta ar Komisijas lēmumu C (2000) 2878 (2000. gada 30. oktobris), neattiecas jēdziens “daudzgadu programma” pirmās minētās normas izpratnē, izņemot to, ka šai programmai vajadzētu būt jau konkrētu darbību īstenošanas fāzē, kas ir jāpārbauda iesniedzējtiesai.
1 OV C 441, 28.11.2016.